S-142/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 23. febrúar 2010 á hendur E-kvk-þgf Ó-kvk-þgf G-kvk-þgf, kt. 000000-0000, Flyðrugranda 12, Reykjavík, fyrir fyrir eftirtalin þjófnaðarbrot:

Laugardaginn 28. nóvember 2009, í verslun Warehouse, Kringlunni, Reykjavík, stolið fatnaði, að verðmæti kr. 12.990.

Þriðjudaginn 8. desember 2009, í verslun Elko, Skógarlind 2, Kópavogi, stolið Philips herrarakvél að verðmæti kr. 34.995.

Sunnudaginn 24. janúar 2010, í verslun Hagkaupa, Smáralind, Kópavogi, stolið matvöru, samtals að verðmæti kr. 767, snyrtivöru að verðmæti kr. 487 og fatnaði, samtals að verðmæti kr. 5.369, allt samtals að verðmæti kr. 6.623.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Þá gerir Sólhöfn ehf., kt. 000000-0000, vegna ákæruliðar 1, kröfu um að ákærðu verði gert að greiða skaðabætur að fjárhæð kr. 12.990, auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi sem var 28. nóvember 2009, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Þá gerir Byko hf, kt. 000000-0000, vegna ákæruliðar 2, kröfu um að ákærðu verði gert að greiða skaðabætur að fjárhæð kr. 34.995, auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi sem var 8. desember 2009, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Þá gerir Hagkaup, kt. 000000-0000, vegna ákæruliðar 3, kröfu um að ákærðu verði gert að greiða skaðabætur að fjárhæð kr. 6.623, auk vaxta samkvæmt 8. gr. laga um vexti og verðtryggingu nr. 38/2001, frá tjónsdegi sem var 24. janúar 2010, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í júní 1980. Hún hefur ekki áður sætt refsingu svo vitað sé. Þá hefur ákærða játað brot sín greiðlega. Þykir refsing ákærðu hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Skaðabótakröfur Sólhafnar ehf., Byko hf. og Hagkaupa hf. hafa verið felldar niður, sbr. 2. mgr. 174. gr. laga um meðferð sakamála nr. 88/2008.

Ákærða greiði málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 62.250 krónur að meðtöldum virðisaukaskatti.

D ó m s o r ð :

Ákærða, E-kvk-nf Ó-kvk-nf G-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga.

Ákærða greiði málsvarnarþóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 62.250 krónur.

R-kvk-nf H-kvk-nf